อิสระ ผุดโปรเจกต์ ผลิตหน้ากากผ้าสำหรับเด็ก 1 แสนชิ้น ส่งฟรีถึงบ้าน 
นายอิสระ เสรีวัฒนวุฒิ โฆษก กมธ.การเงิน การคลังฯ ผุดโปรเจกต์ ผลิตหน้ากากผ้าสำหรับเด็ก 1 แสนชิ้น ส่งฟรีถึงบ้าน เพื่อช่วยประชาชนสู้โควิด-19 แพร่ระบาด ทั้งยังช่วยกระจายรายได้ลงสู่ชุมชนวันที่ 29 มี.ค. นายอิสระ เสรีวัฒนวุฒิ ส.ส.บัญชีรายชื่อ พรรคประชาธิปัตย์ โฆษกคณะกรรมาธิการการเงิน การคลัง สถาบันการเงิน และตลาดการเงิน สภาผู้แทนราษฎร โพสต์เฟซบุ๊กส่วนตัวว่า ตั้งเเต่มีการแพร่ระบาดไวรัสโควิด-19 ผมหาหน้ากากอนามัยให้ลูก (สำหรับเด็กจริงๆ) ลำบากมาก ทำให้คิดว่าเด็กๆ สมัยนี้ต้องเผชิญกับความเสี่ยงของโรคติดต่อ แล้วคิดต่อไปถึงเด็กๆ คนอื่น ซึ่งรวมถึงเด็กๆ ที่ครอบครัวยังไม่มีความพร้อมมากนัก ถ้าไม่มีหน้ากากเขาจะทำอย่างไรจากสถานการณ์โรคติดต่อไวรัสโควิด-19 ทำให้หน้ากากอนามัยเป็นสิ่งจำเป็นต่อการใช้ชีวิตในปัจจุบัน เด็ก บอบบาง ถ้าไร้หน้ากากอนามัยที่เหมาะกับสรีระร่างกายเด็กโดยเฉพาะก็จะน่าเป็นห่วง ผมจึงได้พูดคุยกับคนหลายกลุ่มอย่างจริงจัง จนนำไปสู่ โปรเจกต์มินิแมสก์ ผลิตหน้ากากผ้าสำหรับเด็ก เพื่อแจกจ่ายให้กับผู้ปกครองของเด็กๆ ทั่วประเทศผมขอขอบคุณความร่วมมือจากหลายภาคส่วนที่เห็นความสำคัญของเด็ก ทั้งเสนอเเนะ เเนะนำให้ข้อมูล อาทิ ไปรษณีย์ไทย และภาคธุรกิจ ที่สนับสนุนการตัดผ้า การพิมพ์ รวมถึงวิสาหกิจชุมชนจังหวัดต่างๆ ที่ผมเคยไปลงพื้นที่ในฐานะ ส.ส. ก็ช่วยในการตัดเย็บหน้ากากเด็กนี้ ซึ่งสามารถช่วยกระจายรายได้ลงสู่ชุมชนได้เป็นอย่างดีอีกทางหนึ่งด้วย โดยหน้ากากเด็กในโปรเจกต์มินิแมสก์ ผลิตจำนวน 100000 ชิ้น จะจัดส่งให้ผู้ปกครองที่สนใจโดยตรงถึงบ้าน ด้วยระบบไปรษณีย์ผู้สนใจสามารถแจ้งความประสงค์รับหน้ากากได้ที่ เว็บไซต์ https://gocovid.issara.in.th/ ที่คิดโปรเจกต์นี้ขึ้นมาคาดหวังให้เป็นประโยชน์ต่อเด็กๆ ลดภาระผู้ปกครองในสภาวะที่เรากำลังเผชิญความยากลำบากอยู่ในขณะนี้ หวังว่าโครงการมินิแมสก์นี้จะช่วยให้เราผ่านวิกฤติโควิด-19 ไปด้วยกัน นายอิสระ กล่าว.
นายอิสระ เสรีวัฒนวุฒิ โฆษก กมธ.การเงิน การคลังฯ ผุดโปรเจกต์ ผลิตหน้ากากผ้าสำหรับเด็ก 1 แสนชิ้น ส่งฟรีถึงบ้าน เพื่อช่วยประชาชนสู้โควิด-19 แพร่ระบาด ทั้งยังช่วยกระจายรายได้ลงสู่ชุมชน 
โควิด-19,COVID-19,ไวรัสโคโรนา,อิสระ เสรีวัฒนวุฒิ,หน้ากากผ้าเด็ก,ข่าวทั่วไป